text: 148. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1103 της 24 Νοεμ./6 Δεκ. 1980 (ΦΕΚ Α΄ 278) Περί της συγκροτήσεως και λειτουργίας της παρά τω Υπουργείω Γεωργίας συσταθείσης Συμβουλευτικής Επιτροπής δια την εφαρμογήν της πολιτικής επί των παρεμβάσεων εις τας αγοράς γεωργικών προϊόντων. Έχοντες υπ’ όψει: 1.Τας διατάξεις της παρ. 4 του άρθρ. 23 του Νόμ. 992/1979 «περί οργανώσεως των διοικητικών Υπηρεσιών δια την εφαρμογήν της συνθήκης Προσχωρήσεως της Ελλάδος εις τας Ευρωπαϊκάς Κοινότητας και ρυθμίσεως συναφών θεσμικών και οργανωτικών θεμάτων». 2.Την υπ’ αριθ. 1020/80 γνωμοδότησιν του Συμβουλίου Επικρατείας, προτάσει των Υπουργών Γεωργίας και Εμπορίου, αποφασίζομεν: Συγκρότησις Συμβουλευτικής Επιτροπής Με την παρ. 5 άρθρ. 7 Κεφ. Γ΄ της 347624/21-22 Οκτ. 1982 (ΦΕΚ Β΄ 841) απόφ. Υπ. Προεδρίας Κυβερνήσεως και Γεωργίας, (κατωτ. αριθ. 167) καταργήθηκε η κατωτέρω επιτροπή που είχε μετονομαστεί από την παρ. 35 άρθρ. 2 της 272961/1982 απόφ. Υπ. Προεδρίας Κυβερνήσεως και Γεωργίας (κατωτ. αριθ. 160) (Διορθ. σφαλμα. στο ΦΕΚ Β΄ 564/9 Αυγ. 1982) σε «Γνωμοδοτική Επιτροπή εφαρμογής εγγυήσεων για τα Γεωργικά Προϊόντα» και οι σχετικές με αυτή διατάξεις συνθέσεως συστάσεως και λειτουργίας. Άρθρ.1.-1Η συσταθείσα παρά τω Υπουργείω Γεωργίας δια της διατάξεως της παρ. 4 του άρθρ. 23 του Νόμ. 992/79 συμβουλευτική Επιτροπή παρεμβάσεων εις τας αγοράς Γεωργικών Προϊόντων, καλουμένη εφεξής «Συμβουλευτική Επιτροπή Αγορών» συγκροτείται εκ των κάτωθι: α)Γενικού Γραμματέως του Υπουργείου Γεωργίας ως Προέδρου. β)Προϊσταμένου της Γενικής Διευθύνσεως Γεωργικής Παραγωγής του Υπουργείου Γεωργίας. γ)Προϊσταμένου της Υπηρεσίας Διαχειρίσεως Αγορών Γεωργικών Προϊόντων του Υπουργείου Γεωργίας (ΥΔΑΓΕΠ). δ)Εξ ενός Διευθυντού της Γενικής Διευθύνσεως Σχέσεων Ελλάδος-Ευρωπαϊκών Κοινοτήτων του Υπουργείου Συντονισμού. ε)Εξ ενός Διευθυντού του Γεν. Λογιστηρίου του Κράτους. στ)Εκ του Προϊσταμένου της Γενικής Διευθύνσεως Τιμών και Εφοδίων του Υπουργείου Εμπορίου. ζ)Εκ του Διευθυντού της 2ας Διευθύνσεως Εξαγωγικού Εμπορίου του Υπουργείου Εμπορίου. η)Εξ ενός Διευθυντού της Αγροτικής Τραπέζης της Ελλάδος. θ)Εξ ενός εκπροσώπου της ΠΑΣΕΓΕΣ. ι)Εξ ενός εκπροσώπου του Πανελληνίου Συνδέσμου Εξαγωγέων. ια)Εξ ενός εκπροσώπου του Συνδέσμου Ελληνικών Βιομηχανιών. ιβ)Εξ ενός εκπροσώπου εκάστης αντιπροσωπευτικής, δια το εξεταζόμενον προϊόν, κλαδικής οργανώσεως των παραγωγών, των βιομηχάνων και των εξαγωγέων. Οι εκπρόσωποι των οργανώσεων αυτών μετέχουν οσάκις συζητούνται θέματα της αρμοδιότητός των και έχουν δικαίωμα ψήφου μόνον δια τα θέματα αυτά. (Αντί για τις σελ. 43(α)-50,08(α) Σελ.  43(β) Τεύχος Ι-82 Σελ.19 Οργανισμός Υπουργείου Γεωργίας 16.Α.α.148 16.Α.α.148 Οργανισμός Υπουργείου Γεωργίας 2.Οι εκ των ως άνω υπό στοιχ. δ και ε προτείνονται μετά των αναπληρωτών των υπό των οικείων Υπουργών, οι δε εκπρόσωποι της ΑΤΕ, της ΠΑΣΕΓΕΣ, του Πανελληνίου Συνδέσμου Εξαγωγέων, του Συνδέσμου Ελληνικών Βιομηχανιών και των κλαδικών Οργανώσεων, ορίζονται μετά των αναπληρωτών των υπό του Υπουργού Γεωργίας, επιλεγόμενοι εκ πίνακος προτεινομένων παρά των Διοικήσεών των. Εν περιπτώσει υπάρξεως περισσοτέρων δια το αυτό προϊόν, κλαδικών οργανώσεων παραγωγών, βιομηχάνων ή εξαγωγέων, ο πίναξ των προτεινομένων εκπροσώπων θα συντάσσηται από κοινού υπό των οργανώσεων εκάστου κλάδου. 3.Τον Πρόεδρον της Συμβουλευτικής Επιτροπής Αγορών αναπληροί ο αρχαιότερος εκ των παρισταμένων υπαλλήλων του Υπουργείου Γεωργίας. Αναπληρωταί των Υπηρεσιακών μελών των Υπουργείων Γεωργίας και Εμπορίου ορίζονται οι νόμιμοι αναπληρωταί αυτών. Άρθρ.2.-1.Η Συμβουλευτική Επιτροπή Αγορών συνέρχεται, τη προσκλήσει του Προέδρου αυτής οσάκις παρίσταται ανάγκη, απαραιτήτως δε άπαξ του μηνός. 2.Η Συμβουλευτική Επιτροπή Αγορών ευρίσκεται εν απαρτία παρόντων οκτώ τουλάχιστον εκ των τακτικών μελών αυτής, αι δε αποφάσεις λαμβάνονται κατά πλειοψηφίαν, εν ισοψηφία δε υπερισχύει η ψήφος του προέδρου. 3.Εισηγηταί της ως άνω Συμβουλευτικής Επιτροπής Αγορών ορίζονται οι καθ’ ύλην αρμόδιοι Διευθυνταί της ΥΔΑΓΕΠ, αναπληρούμενοι υπό των νομίμων αναπληρωτών αυτών. 4.Χρέη Γραμματέως της ως άνω Επιτροπής εκτελεί ο Προϊστάμενος του Τμήματος Εξυπηρετήσεως της Διευθύνσεως Ενημερώσεως και Εξυπηρετήσεως της ΥΔΑΓΕΠ, αναπληρούμενος υπό του νομίμου αναπληρωτού αυτού. 5.Εις τας συνεδριάσεις της ανωτέρω Επιτροπής καλούνται και συμμετέχουν, εφ’ όσον συζητούνται θέματα αρμοδιότητός των, εκπρόσωποι των αρμοδίων Δημοσίων Υπηρεσιών ή Οργανισμών, δύνανται δε να καλούνται και εκπρόσωποι Ν.Π.Ι.Δ., Συνεταιριστικών Οργανώσεων κλπ. εφ’ όσον τούτο κρίνεται σκόπιμον.  Άρθρ.3.-Έργον της Συμβουλευτικής Επιτροπής είναι η γνωμοδότησις επί θεμάτων αναφερομένων εις την ορθήν εφαρμογήν της πολιτικής επί των παρεμβάσεων εις τας αγοράς γεωργικών προϊόντων και ειδικώτερον η γνωμοδότησις επί θεμάτων: α)Καθορισμού των Φορέων παρεμβάσεων. β)Εξασφαλίσεως των αναγκαίων έργων υποδομής των παρεμβάσεων. γ)Τρόπων χρηματοδοτήσεως των παρεμβάσεων εξ Εθνικών Κεφαλαίων ή άλλων πηγών. δ)Απλουστεύσεως της διαδικασίας καταβολής των ενισχύσεων. ε)Επί παντός ετέρου σχετικού θέματος το οποίον ήθελε παραπεμφθή αυτή υπό του Υπουργού Γεωργίας ή του Υπουργού Εμπορίου και εγγραφή εις την ημερησίαν διάταξιν. Θέματα εκτός ημερησίας διατάξεως εγγράφονται μόνον προτάσει των αυτών Υπουργών και εις εξαιρετικώς επειγούσας περιπτώσεις. 